Številka: 1050/2020

Datum: 19.3.2020

Spoštovani!

Mariborska knjižnica je v skladu z direktivo Ministrstva za kulturo v petek, 13. 3. 2020, zaprla vse svoje enote zaradi koronavirusa. Uporabnikom je s tem onemogočen dostop do fizičnih enot knjižničnega gradiva, in zavedamo se, da smo s tem prikrajšali mnogo ljudi. V ta namen smo aktivirali obveščanje preko elektronskih medijev <https://www.facebook.com/mariborska.knjiznica/> in <http://www.mb.sik.si>. Člane bi radi opozorili, da jim kljub zaprtosti naših enot omogočamo dostop na daljavo do elektronskih knjig (Biblos), dnevnih časopisov (Večer, Dnevnik, Finance), elektronskih časnikov in revij (Pressreader), elektronskih enciklopedij (Encyclopedia Britannica) in drugih elektronskih baz podatkov (zakonodaja, davki, finance, …). Do ponudbe lahko uporabniki dostopajo preko spletne strani Mariborske knjižnice ([www.mb.sik.si](http://www.mb.sik.si)), pod rubriko "Knjižnica s kavča".

Z objavami na Facebook strani Mariborske knjižnice (<https://www.facebook.com/mariborska.knjiznica/>) dnevno seznanjamo javnost z našo ponudbo, obveščamo o najrazličnejših vsebinah in posredujemo koristne informacije, ki so v tem kriznem, neprijaznem obdobju ljudem obenem v moralno oporo.

Nekateri elektronski viri, ki jih ponujamo v okviru naše knjižnične zbirke, so dostopni brez omejitev. Do nekaterih lahko dostopajo le člani knjižnice, s prijavo preko članske številke Mariborske knjižnice in z osebnim geslom za oddaljen dostop.

Več informacij o elektronskih virih in dostopu do njih najdete na povezavi: <https://www.mb.sik.si/elektronski-viri-vsi.html>.

Prosimo vas, da informacijo objavite na šolskih spletnih straneh. S tem bi dosegli čim več staršev in otrok ter jim omogočili lažje delo od doma ter dostop do kakovostnih in relevantnih vsebin.

Dragica Turjak, direktorica